Han er utdannet cand mag med samfunnsfag og har hele sitt yrkesaktive liv vært lærer og musiker/ låtskriver. Han har jobbet 30 år på Hovseter ungdomsskole som lærer i samfunnsfag, kroppsøving, musikk, og med spesialundervisning i friluftsliv, musikk og gårdsarbeid. Ingebretsen har et livslangt forhold til Vålerenga Idrettsforening både som aktiv orienteringsløper, skiløper og musiker. Ingebretsens far, Trygve «Kremen» Ingebretsen spilte i en årrekke på Vålerengas A-lag, og sangen «Vålerenga kjerke» (1982) er skrevet til ære for faren. I juli 2023, ved VIFs 110-årsjubileum, fikk sangen sin egen æresvegg på Intility Arena. Faren og VIF-laget på hans tid hylles også i Ingebretsen-sangen «Fra Store Stå på Bislett» (1995).